Tubérculo

En botánica, tubérculo refírese ao caule arredondado que algunhas plantas verdes desenvolven por baixo do chan como órganos de reserva de enerxía (en xeral amidón e inulina). O exemplo máis coñecido é a pataca.

As plantas úsanos para sobrevivir ao inverno ou aos meses máis secos, fornecendo enerxía e nutrientes durante a próxima estación de crecemento. Alén diso serven coma un medio de reprodución asexuada.Rooting cuttings of tropical trees, London: Commonwealth Science Council, 1993, pp. 11, ISBN 978-0-85092-394-0 Posúe pequenas follas escamosas e xemas minúsculas coñecidas como "ollos". Eses "ollos" agroman, dando orixe a novas plantas, que retiran o seu alimento do tubérculo, até que as propias raíces e follas se formen.http://www.dicio.com.br/tuberculo/

A reprodución deste tipo de plantas faise por semente, aínda que tamén se pode facer por plantación do mesmo tubérculo, como se fai case sempre coa pataca.

 Exemplos 
 Pataca;
 Begonia tuberosa;
 Cará/Iñames, xénero Dioscorea;
 Taioba, xénero Xanthosoma;
 Taro (Colocasia esculenta);
 Ciclamino;
 Anredera cordifolia;
 Plectranthus esculentus (un tipo de mentaLamiaceae);
 Trufas;
 Oxalis tuberosa;
 Caladium; 
 Sinningia; 
 Tupinambo (Helianthus tuberosus);
 Chufa (Cyperus esculentus).

 Raíces tuberosas e bulbos 
Os tubérculos son diferentes das raíces tuberosas como a pataca doce (Ipomoea batatas), a beterraba (Beta spp.), a cenoria ou a mandioca (Manihot utilissima), que almacenan os seus nutrientes na propia raíz, moito máis desenvolvida que a dos tubérculos. Tamén se diferencian dos bulbos como cebolas e allo, que a pesar de usaren parte do caule, tamén usan follas modificadas, coñecidas como catafilos para almacenar nutrientes.http://educador.brasilescola.com/estrategias-ensino/tuberculos-bulbos-raizes-tuberosas.htm

 Notas 

 Véxase tamén 
 Rizoma
 Raíz tuberosa
 Plantas bulbosas
 Bulbo

 Ligazóns externas 
 Cal é a diferenza entre raíz tuberosa, bulbos e tubérculos (en portugués)

Categoría:Órganos de almacenamento vexetais
Categoría:Termos botánicos
Categoría:Hortalizas
Categoría:Reprodución asexual